થરાદની નહેરમાં પાણી બંધ થતાં નગરજનો પાણી માટે ભારે હાલાકીઓનો સામનો ભોગવી રહ્યા છે.પાલિકા દ્રારા ટેન્કરો મારફત પાણી આવતાં જ વ્હાલાદવલાની નીતી અને મહિલાઓ વચ્ચે ઝઘડાનાં દશ્યો પણ જોવા મળ્યાં હતાં.જોકે નર્મદા વિભાગના સુત્રોએ સોમવારની સાંજ અથવા તો મંગળવારની સવાર સુધીમાં પાણી આવી જશે તેમ જણાવ્યું હતું. નર્મદાની મુખ્ય સાંકળ 357 કિમી પર સ્ટ્રક્ચર બનાવવાની કામગીરી માટે પ્રોટેકશન વર્ક માટે પાણી લઇ જવાના ડાયવર્જનના કામ માટે મુખ્ય નહેરમાં ત્રણ અઠવાડિયાથી પાણી આપવાનું બંધ કરવામાં આવ્યું હતું.